
KÖZÉLETI ÖSZTÖNDÍJ PÁLYÁZAT
2026/2027. TANÉV ŐSZI FÉLÉV


Az Eötvös Loránd Tudományegyetem Bölcsészettudományi Kar Kari Ösztöndíj Bizottsága (továbbiakban: KÖB) a 2026/2027/1. félévre pályázatot ír ki egyszeri ösztöndíjának elnyerésére a 2011. évi CCIV. törvény a nemzeti felsőoktatásról 85/C.§ ac) alpontja, a felsőoktatásban résztvevő hallgatók juttatásairól és az általuk fizetendő egyes térítésekről szóló 51/2007. (III.26) Kormányrendelet 10. § (4) bekezdése és az ELTE Hallgatói Követelményrendszer 93. § (4) bekezdés (c) alpontja és a 96. § (6) bekezdése, 97. § és 103. §.

1. JOGOSULTAK KÖRE

Közéleti ösztöndíjra jogosultak azok a teljes idejű, nappali képzésen tanuló, a pályázás félévében aktív státuszú hallgatók, akik államilag támogatott/magyar állami (rész)ösztöndíjas vagy költségtérítéses/önköltséges teljes idejű alap-, mester- és osztatlan képzésben, felsőoktatási szakképzésben, valamint doktori képzésben vesznek részt és az alapkaruk a Bölcsészettudományi Kar. 

Közéleti ösztöndíjban részesülhet az a hallgató, aki

· a kari hallgatói vagy doktorandusz önkormányzat választott/kinevezett tisztségviselője, vagy
· a kari közéletben kiemelkedő, a tantervi követelményeken túlmutató közéleti tevékenységet végez.

2. PÁLYÁZAT BENYÚJTÁSÁNAK MÓDJA
A pályázatot az elektronikus tanulmányi rendszeren keresztül (Neptun) „Ügyintézés” menüpont „Kérvények” almenüjében található kérvénysablonon keresztül kell leadni. A pályázati határidők a félévben:

2026. szeptember 11. (péntek) 16:00
2026. október 2. (péntek) 16:00
2026. november 6. (péntek) 16:00
2026. december 4. (péntek) 16:00

Az I. és II. kategóriába eső pályázók a tárgyhavi hónapra vonatkozó pályázati kérvényt az adott hónap pályázási időszakában, illetve az azt követő hónap pályázási időszakában jogosultak leadni. A III. kategóriába eső pályázók az igazolás kiállításától kezdve két hónapig jogosultak leadni a pályázati kérvényt. Hiánypótlásra nincs lehetőség. A pályázás egyéni, így a csoportos pályázatok esetén szükséges a csoportos tevékenységben részt vevő hallgatók mindegyikének benyújtania pályázati kérvényt.



3. A PÁLYÁZATBAN TÁMOGATHATÓ KATEGÓRIÁK, AZOKNAK TÍPUSAI ÉS A CSATOLANDÓ DOKUMENTUMOK

A pályázathoz csatolni szükséges a pályázó jogosultságát igazoló dokumentumot. Ezek a dokumentumok az alábbiak lehetnek.

	Kategória
	Dokumentum

	I. A Hallgatói Önkormányzat választott tisztségviselői

	Az Önkormányzati Küldöttgyűlés választási határozata, az Intézeti Képviselet alakuló ülésének hitelesített jegyzőkönyve vagy a Hallgatói Önkormányzat elnöke által aláírt és az Önkormányzat pecsétjével ellátott kinevezés.

	II. A Doktorandusz Önkormányzat választott tisztségviselői
	Az Önkormányzati Küldöttgyűlés választási határozata vagy a Doktorandusz Önkormányzat elnöke által aláírt és az Önkormányzat pecsétjével ellátott kinevezés.

	III. A kari közéletben kiemelkedő, a tantervi követelményeken túlmutató közéleti tevékenységet végző hallgatók
	A Hallgatói Önkormányzat elnöke, elnökhelyettese vagy, alelnökei által aláírt és az Önkormányzat pecsétjével ellátott igazolás. A dokumentum az alábbiakat tartalmazza:
· a kiemelkedő közéleti tevékenység leírása;
· a tevékenység ideje;
· a pályázó neve;
· a pályázó Neptun-kódja.



A Bizottság csak PDF, JPG és PNG formátumú elektronikus dokumentumokat fogad el, tehát pl. doc, docx vagy JPEG kiterjesztésű dokumentumok NEM fogadhatóak el. Az aláírással és pecséttel érvényesített dokumentumok csak akkor fogadhatóak el, ha a hitelességet igazoló aláírás és pecsét szerepel a dokumentumon.

A dokumentumokat az elektronikus űrlap megfelelő helyeire szükséges feltölteni. Csak a megfelelő helyre feltöltött dokumentumok vehetőek figyelembe a bírálás során.

A pályázat leadásával a pályázó elismeri, hogy a pályázatban foglalt dokumentummal más ösztöndíjra nem pályázott, illetve a feltöltött dokumentum az eredetivel mindenben megegyező.

A Bizottság a feltöltött igazolások eredeti példányát a benyújtástól számított 5 éven belül bekérheti. Valótlan adatközlés, hamis dokumentumok feltöltése, vagy ha a pályázó az eredeti példányt a megadott módon és időben ismételt felszólítás ellenére sem mutatja be, fegyelmi eljárás megindítását vonhatja maga után.


4. BÍRÁLÁS

A beérkezett pályázatok a hatályos jogszabályoknak és szabályzatoknak, illetve jelen pályázati kiírásnak megfelelően, valamint az űrlapon leírt tevékenységek és a hozzájuk csatolt igazolások alapján kerülnek elbírálásra. A pályázatok elbírálását és összesítését a KÖB tagjai és az általuk megbízott személyek (ELTE BTK HÖK gazdasági alelnöke) végzik, a végső döntést a KÖB hozza. A KÖB a bírálati szempontjait a pályázati kiírással egy időben közzéteszi.

Az ösztöndíj mértékét az ELTE Hallgatói Követelményrendszer 103. §-a és az ELTE BTK Hallgatói Önkormányzat vagy Doktorandusz Önkormányzat küldöttgyűlésének határozatai szabályozzák.

A pályázókat a döntésről a határozat meghozatala után 10 munkanappal értesítik. A kérvények a bírálás után is, egészen az értesítésig Ügyintézés alatt státuszban maradnak.

Ha a pályázó pályázata hiányos (nem tartalmazza a jelen pályázati felhívásban előírt mellékleteket), a Bizottság automatikusan elutasítja a pályázatát. Minden kérvényben egyszerre csak egy jogcímre/tevékenységre adhat le igazolásokat a pályázó; két különböző okra kiállított igazolások egyazon kérvényen belüli leadása esetén a pályázat automatikusan elutasításra kerül a Bizottság által. A következő leadási időszakban a pályázó ismét leadhatja pályázatát a jelzett hiányosságok pótlásával/javításával.

5. FELLEBBEZÉS

[bookmark: _GoBack]A határozat ellen a közléstől (a tudomásra jutástól) számított 15 napon belül fellebbezésre van lehetőség, melyet a hjb@kancellaria.elte.hu e-mail-címre kell megküldeni, a „Hallgatói Jogorvoslati Bizottság részére” megjelölés mellett. A Hallgatói Jogorvoslati Bizottság tevékenysége kizárólag a hallgatókat ért jogszabálysértések, illetve az egyetemi szabályzatokkal ellentétes döntések orvoslására terjed ki, másodfokon eljáró szervként a Hallgatói Jogorvoslati Bizottság méltányosságot nem gyakorolhat, méltányossági kérelmekről nem dönt. A fellebbezés kötelező tartalmi elemei: a hallgató neve, Neptun-kódja, lakcíme, elektronikus levelezési címe, alapkarának megnevezése, azon határozat azonosítója, amely ellen jogorvoslattal kíván élni. A fellebbezésben meg kell jelölni, hogy az elsőfokú döntés mely rendelkezését, mely részét kifogásolja a hallgató. Ezentúl pontos kérelmet kell előterjeszteni arra nézve, hogy az elsőfokú döntés kifogásolt rendelkezését vagy részét a Bizottság mennyiben és milyen okból változtassa meg. A Hallgatói Jogorvoslati Bizottság döntését a Neptun Egységes Tanulmányi Rendszeren keresztül közli a hallgatóval, határozata a Tanulmányok menü – Előrehaladások menüpontnál a Törzslap fülön belül a Hivatalos bejegyzéseknél érhető el.

6. KIFIZETÉS

A pályázaton elnyert ösztöndíj egyszeri kifizetést jelent, melyet az elbírálást követő következő kifizetési időszakban kaphat meg. A támogatott pályázatok kifizetése a félév minden hónapjának 10. napjáig történik meg; így várhatóan az ezt követő 2-3 munkanapon belül érkezhet meg a támogatást nyert pályázók bankszámlájára.

A megítélt támogatás kifizetése csak akkor történhet meg, ha a pályázó (alapértelmezett) bankszámlaszáma, adóazonosító jele és lakóhelye (Neptunban: állandó lakcím) szerepel a Neptunban. Ezen adatok bármelyikének hiányában a kifizetés nem lehetséges. Amennyiben a pályázó a kifizetéshez szükséges adatokat a harmadik kifizetési kísérletig sem rögzíti vagy javítja a Neptunban, a számára megítélt ösztöndíjra való jogosultságát elveszti.

7. ADATKEZELÉS

A pályázat során megadott személyes adatok kezelésére, illetve feldolgozására a KÖB tagjai és az általuk megbízott személyek jogosultak. Ezen adatok kizárólag a leadott pályázat bírálatához, illetve feldolgozásához kerülnek felhasználásra.

A személyes adatok kezelése az ELTE Adatvédelmi, adatbiztonsági és adatkezelési szabályzata rendelkezéseinek megfelelően zajlik.

A személyes adatok kezelésével, védelmével kapcsolatban a pályázó a Nemzeti Adatvédelmi és Információszabadság Hatósághoz fordulhat, továbbá bírósági jogorvoslattal élhet.

Az a tény, hogy a hallgató közéleti ösztöndíjban részesül, valamint az ösztöndíj célja, összege nyilvánosságra hozható. E tényt a közéleti ösztöndíjra, illetve az ösztöndíj- jogosultságot megalapozó tisztségre történő pályázatának benyújtásával a hallgató tudomásul veszi.


Budapest, 2026. augusztus 18.
ELTE BTK Kari Ösztöndíj Bizottság

